**ხარაგაულის მუნიციპალიტეტის საკრებულოს ბიუროს 2016 წლის 24 ნოებრის რიგგარეშე სხდომის**

**ო ქ მ ი № 25**

**დ. ხარაგაული 2016 წლის 24 ნოემბერი**

**სხდომას თავმჯდომარეობდა -** საკრებულოს თავმჯდომარე **მანანა ბარბაქაძე**

**სხდომას ესწრებოდნენ ბიუროს წევრები:**

**გივი თხელიძე -** საკრებულოს თავმჯდომარის მოადგილე

**ვარლამ ჭიპაშვილი -** საფინანსო - საბიუჯეტო კომისიის თავმჯდომარე,

**გივი ხიჯაკაძე -** ჯანდაცვისა და სოციალურ საკითხთა კომისიის თავმჯდომარე,

**მარინე ვეფხვაძე-** განათლების, კულტურის და ახალგაზრდულ საქმეთა კომისიის თავმჯდომარე,

**შალვა ლურსმანაშვილი** - ეკონომიკისა და ქონების მართვისა და ინფრასტრუქტურის კომისიის თავმჯდომარე

**თორნიკე ავალიშვილი -** ფრაქცია „ ნაციონალური მოძრაობის“ თავმჯდომარე,

**იუზა კელენჯერიძე** - ფრაქცია „ ქართული ოცნება - მრეწველები“ თავმჯდომარე,

**იური ლურსმანაშვილი-** ფრაქცია „ ქართული ოცნება - რესპუბლიკელები“ თავმჯდომარე,

**სხდომას ასევე ესწრებოდნენ:**

**ლ.კალანდაძე -** საკრებულოს აპარატის უფროსი,

**ზ. ორბელაძე** - საკრებულოს აპარატის იურისტი

**გამგეობის წარმომადგენლები:**

**კახა გოლუბიანი -** მუნიციპალიტეტის გამგეობის ადმინისტრაციული სამსახურის უფროსი,

ინგა ლურსმანაშვილი - მუნიციპალიტეტის გამგეობის ადმინისტრაციული სამსახურის იურიდიული განყოფილების უფროსი,

**საინფორმაციო საშუალებათა წარმომადგენლები:**

**მ. კაპანაძე -** გაზეთ „ჩემი ხარაგაულის“ ჟურნალისტი,

**თ. მაღრაძე -** ა(ა)იპ „მოქალაქეთა ჩართულობისა და ინფორმირების ცენტრის“ სპეციალისტი,

**ი.ბერაძე -** მუნიციპალიტეტის გამგეობის ადმინისტრაციული სამსახურის თანამშრომელი,

**მოისმინეს:** ხარაგაულის მუნიციპალიტეტის საკრებულოს თავმჯდომარის მანანა ბარბაქაძის ინფორმაცია, რომელმაც ბიუროს წევრებს გააცნო ბიუროს სხდომის დღის წესრიგი და ბიუროს სხდომაზე განსახილველ საკითხთა შემდეგი ნუსხა

**დღის წესრიგი**

1.ხარაგაულის მუნიციპალიტეტის საკრებულოს 2016 წლის 25 ნოემბრის რიგგარეშე სხდომის დღის წესრიგის დამტკივების შესახებ

მომხს: მანანა ბარბაქაძე

**საკითხთა ნუსხა**

**ხარაგაულის მუნიციპალიტეტის გამგეობის რეორგანიზაციის სამოქმედო გეგმის დამტკიცების შესახებ მომხს: კახა გოლუბიანი**

სხდომის თავმჯდომარემ კენჭისყრაზე დააყენა საკითხი დღის წესრიგისა და განსახილველ საკითხთა ნუსხის დამტკიცების თაობაზე.

**კენჭისყრაში მონაწილეობას იღებდა ბიუროს 9 წევრი:**

**მომხრე - 9**

**წინააღმდეგი - 0.**

**მოისმინეს:** მუნიციპალიტეტის გამგეობის ადმინისტრაციული სამსახურის უფროსის კ. გოლუბიანის ინფორმაცია საკითხზე - მუნიციპალიტეტის გამგეობის რეორგანიზაციის სამოქმედო გეგმის დამტკიცების შესახებ, მან ბიუროს წევრებს გააცნო განკარგულების პროექტი.

**აზრი გამოთქვეს:**

**ვ. ჭიპაშვილმა** კითხვით მიმართა მომხსენებელს წინასწარ საინფორმაციო საშუალებებში გავრცელდა ინფორმაცია შტატების სემცირებასტან დაკავშირებით როგორ მოხდა ეს?

გავეცანი პროექტს მიმაჩნია, რომ ეს არის ძალიან ფრთხილი საკითხი, ამ გადაწყვეტილების უკან დგას საჯარო მოხელეები, რომელთა გარანტიები უნდა იყოს დაცული და პოლიტიკური ნიშნით არ უნდა მოხდეს გათავისუფლება, მე ამ გადაწყვეტილებას მხოლოდ მაშინ დაუჭერ მხარს თუ არ დაირღვევა სამართალი.

**კ. გოლუბიანმა** უპასუხა მაქვს ვაკანტური შტატები და თუ ჩათვლის გამგებელი შეამცირებს აღნიშნულ შტატებს, სხვას ვერაფერს მოგახსენებთ.

**ი. ლირსმანაშვილმა** განმარტა, რომ სამოქმედო გეგმაში ვერ იქნება გაწერილი დეტალები, საშტატო ნუსხა და შესაბამისი დებულებები წარმოდგენილი იქნება საკრებულოში და თქვენი თანხმობა იქნება საჭირო ყველა საკითხის დადებითად გადასაწყვეტად.

**თ.ავალიშვილმა** დასვა შეკითხვა მომხსენებლის მიმართ, რამ განაპირობა რეორგანიზაციის დაწყება და

თუ იცით კონკრეტულად რის გაუქმებას აპირებთ.

**კ. გოლუბიანმა** უპასუხა, რომ ხელმძღვანელს აქვს თავისი ხედვა შეიძლება რომელიმე სამსახური გააძლიეროს ზოგს მოაკლოს ამ ეტაპზე მეტს მე ვერ მოგახსენებთ.

სხდომის თავმჯდომარემ კენჭისყრაზე დააყენა საკითხის საკრებულოს 2016 წლის 25 ნოემბრის რიგგარეშე სხდომის დღის წესრიგში შეტანასთან დაკავშირებით

**კენჭისყრაში მონაწილეობას იღებდა ბიუროს 9 წევრი:**

**მომხრე - 6**

**წინააღმდეგი - 3**

**ბიურომ მიიღო გადაწყვეტილება:**

1. საკითხი შეტანილი იქნეს საკრებულოს 2016 წლის 25 ნოემბრის სხდომის დღის წესრიგში.

ამით ბიუროს განსახილველი საკითხი ამოიწურა და სხდომა დამთავრებულად გამოცხადდა.

**სხდომის თავმჯდომარე მანანა ბარბაქაძე**